###  SYDDANSK UNIVERSITET 17. april 2015

 Det humanistiske fakultet GS

Referat af institutledermøde den 17. februar 2015.

Til stede var: dekanen, prodekanen, Steffen Nordahl Lund, Jesper Carlsen, Anne Jensen, Per Krogh Hansen, Mads Funding, Lisbeth Broegaard Petersen og Gitta Stærmose.

Ad 1. Godkendelse af referat af møde den 27. januar 2015.

Udsendes til skriftlig høring (*godkendt den 3. marts 2015*).

Ad 2. Orientering om diverse.

Flexibel ordning - 4+1+3. Institutlederkredsen besluttede på seminaret i oktober 2014, at der arbejdes videre med et forslag fra Ph.d.-skolelederen om en scholarstipendieordning (4+1+3). Forslaget og konkrete problemstillinger i forhold til etablering af en sådan ordning er efterfølgende drøftet mellem ph.d.-skoleledelsen og HR og Personale. Gitta Stærmose redegjorde for resultatet af dette møde.

Institutlederkredsen drøftede mulige præmisser. Der var enighed om, at sagen bringes op i Uddannelsesrådet med henblik på drøftelse af ordningens indhold, proces mm. Sagen genoptages til senere drøftelse i institutlederkredsen.

Medforfatterskaber. Dekanen orienterede om opfølgende møde med ph.d.-skoleleder om præcisering af regler vedrørende medforfatterskaber i ph.d.-afhandlinger ved Humaniora, SDU.

Ad 3.Dimensionering.

Den hidtidige og fremadrettede proces blev drøftet. Dekanen oplyste, at han på foranledning af Samarbejdsudvalget og Akademisk Råd har besluttet, at der skal holdes et visionsseminar om fremtidens humaniora. Deltagere i seminaret vil være dekan, prodekan, institutledere, studieledere, Uddannelsesråd, Akademisk Råd, Forskerstøtteudvalget, Det internationale udvalg og Samarbejdsudvalget. En foreløbig dato blev fastsat til 20. – 21. april. *Dette har efterfølgende vist sig at kollidere med* *andre engagementer, hvorfor der arbejdes på at finde ny dato for visionsseminaret*. *Tidspunkt er nu fastsat til 17. – 18. august.*

Ad 4. Efter- og videreuddannelse.

SDUE er nedlagt i sin nuværende form. Institutlederne orienterede om nuværende samarbejder med andre sektorer og drøftede herudover potentielle efteruddannelsesmuligheder. Per Krogh Hansen oplyste, at instituttet ikke er gearet til at tage dette op som en del af instituttets portefølje. Anne Jensen meddelte, at IKV’s uddannelseskoordinator har stor erfaring i håndtering af dette marked og vil kunne bidrage, også på tværs af fakultetet.

Dekanen bragte etablering af en fælles enhed op som en mulighed. I forbindelse hermed skal det afklares hvordan en eventuel facilitering af en sådan enhed kan ske og herudover kvalificering af, hvilke segmenter/sektorer der er målgruppen. Der arbejdes videre hermed.

Ad 5. Strategi 2020 – status og nye tiltag.

Dekanen orienterede om den hidtidige proces. Processen om campusprofiler kører parallelt med strategiprocessen.

Institutlederne orienterede om status på institutniveau. Fakultetets strategi- og ledelsesgrundlag skal gennemskrives.

Ad 6. Nyt fra

Steffen Nordahl Lund bad om, at institutlederkredsen tager beslutningen om forplejning ved intern censur op til fornyet drøftelse.

Jesper Carlsen oplyste, at Rasmus Glenthøj modtager H.O. Lange-prisen 2015 for fremragende forskningsformidling; fællesbiblioteker og ønsker om særskilt CML-bibliotek er drøftet med Bertil Dorch, SDUB; Der var enighed om at tage en drøftelse med biblitoteksledelsen omkring fællesbiblioteker, mulig inkorporering i SDUB.

Anne Jensen orienterede om, at det er aftalt med SDUB, at Sang- og Visecentret indregnes i den kommende musiksamling; et veloverstået besøg af Arbejdstilsynet; den nedsatte Task Force omkring Knowledge Lab samt eksterne forskningsansøgninger.

Per Krogh Hansen orienterede om forestående MUS-samtaler i Sønderborg; studielederseminar om employabilitet, IT-uddannelser.

Sekretariatschefen oplyste, at

TAP-uddannelsesmidler samt IT-midler er overført til de respektive institutter/fakultetssekretariat, og administrationen heraf sker decentralt.

Et besøg på Panum, Science på Københavns Universitet og IT-universitetet, om studievejledning planlægges.

Der skal foretages en oprydning på webben i forhold til indholdets aktualitet.

Lisbeth Broegaard Petersen oplyste, at

Der er fokus på omfanget af og tilrettelæggelsen af eksaminer. Omfanget af forudsætningsprøver er eksploderet, og VIP som administratorer er presset til det yderste. Studielederne vil blive bedt om at fremsende en redegørelse for hvordan der i de nye studieordninger er taget hensyn til eksamenstilrettelæggelse (mail af 27. februar 2015)

Anvendelse af partshøringsreglerne ved alle typer af stillingsbesættelser (nedsættelse af bedømmelsesudvalg og bedømmelse) er nu sat i værk.

Ad 7. Eventuelt.

Ingen bemærkninger.

Med venlig hilsen

Simon Møberg Torp

dekan